Up-50/95
Datum: 1995-05-17T00:00:00.000+02:00
ecli: ECLI:SI:USRS:1995:Up.50.95
vrsta: drugi akti
zadeva: ustavna pritožba
objavljeno: Neobjavljeno | 17.05.1995
dokument: US17443
akt: Ustavna pritožba zoper odločbo Višjega delovnega in socialnega sodišča v Ljubljani, opr. št. Pdp 618/94 z dne 23/2-1995, v zvezi z odločbo Sodišča združenega dela v Ljubljani, opr. št. S 2177/91 z dne 8.10.1993
resitev: zavrženje
izrek: Ustavna pritožba zoper odločbo Višjega delovnega in socialnega sodišča v Ljubljani, v zvezi z odločbo Sodišča združenega dela v Ljubljani, se zavrže.
stavek: Ustavno sodišče zavrže ustavno pritožbo, če pritožnik še ni izkoristil vseh pravnih sredstev.
odlocitev: sklep
geslo: Izčrpanje pravnih sredstev kot procesni pogoj za vložitev ustavne pritožbe.
podlaga: Zakon o ustavnem sodišču, 51. in 2. al. 1. odst. 55. čl.
datum_vloge: 1995-03-29T22:00:00.000Z
datum_odlocitve: 1995-05-16T22:00:00.000Z

# Up-50/95

17/5-1995

# S K L E P

Ustavno sodišče je v postopku za preizkus ustavne pritožbe J. G. iz L. na seji senata dne 17/5-1995

s k l e n i l o :

Ustavna pritožba J. G. zoper odločbo Višjega delovnega in socialnega sodišča v Ljubljani, opr. št. Pdp 618/94 z dne 23/2- 1995, v zvezi z odločbo Sodišča združenega dela v Ljubljani, opr. št. S 2177/91 z dne 8.10.1993 se zavrže.

## O b r a z l o ž i t e v

Pritožnik z ustavno pritožbo, vloženo dne 30/3-1995, izpodbija odločbo Višjega delovnega in socialnega sodišča v Ljubljani, opr. št. Pdp 618/94 z dne 23/2-1995, v zvezi z odločbo Sodišča združenega dela v Ljubljani, opr. št. S 2177/91 z dne 8.10.1993. Ustavno sodišče ga je pozvalo, naj v skladu z določbami Zakona o Ustavnem sodišču (Uradni list RS, št. 15/94) izkaže, da so bila v zadevi izčrpana vsa pravna sredstva. Pritožnik je v dopolnitvi navedel, da je vložil revizijo po prejemu dopisa in predlagal, da Ustavno sodišče pritožbo sprejme in jo zadrži v evidenci do sprejetja odločitve o reviziji.

Po prvem odstavku 51. čl. Zakona o Ustavnem sodišču se lahko vloži ustavna pritožba šele, ko so izčrpana vsa pravna sredstva. Ker pritožnik še ni izkoristil vseh pravnih sredstev, je Ustavno sodišče ustavno pritožbo zavrglo, saj postopek v zvezi z ustavno pritožbo ne pozna predlagane rešitve. Pritožnik bo lahko vložil ustavno pritožbo v 60 dneh po vročitvi odločbe sodišča zadnje instance.

Senat Ustavnega sodišča je sprejel ta sklep na podlagi druge alinee prvega odstavka 55. člena Zakona o Ustavnem sodišču v sestavi: predsednik mag. Janez Snoj, in sodnika dr. Lojze Ude in Franc Testen.

Predsednik senata

mag. Janez Snoj